賽馬會菁英盃 補時絕殺 陳俊樂:有預感入波
2024年04月03日 22:21
東網電視
更多新聞短片
陳俊樂在補時8分鐘取得入球。(李浚湣攝)
傑志周三(3日)在旺角大球場出戰「賽馬會菁英盃」4強,最終以4比3險勝大埔晉級決賽。賽後頭槌助球隊絕殺的中場陳俊樂,更獲選為賽事最佳球員(Mom),他表示十分開心,又笑言自己當時有預感取得入球。
傑志今場與大埔鬥得緊湊,鬥至90分鐘仍踢成3比3,但補時8分鐘陳俊樂接應恩查角球,力壓對方後衞加比爾頭槌頂入,最終帶領「藍鳥」絕殺4比3。這名晉級功臣賽後亦顯得相當開心:「今季第2次入頭槌,其實個陣都有啲預感入波,因為自己平時角球唔入禁區,臨尾入去正常冇人守,好好彩恩查真係斬到個波畀我。最開心幫到球隊贏波入決賽,希望之後多啲入波。」
對於今場率先失守,「樂仔」承認球隊初段有點「未訓醒」,導致不斷受壓,幸好之後能夠及時調整。「藍鳥」4月20日將在聯賽作客大埔,「樂仔」希望球隊可吸收今場經驗,在防守做得更好:「大埔進攻特別用好多高空波,應付依方面係有啲吃力,同埋我哋要留心執多啲second ball,嚟緊訓練要繼續改善。」